Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az országgyûlési vizsgálóbizottságok – különösen a 41/2002. (VII. 12.) OGY határozattal létrehozott, a rendszerváltás utáni elsõ,
Paragraph Index: 656

1. AZ ADATVÉDELMI BIZTOS TÁJÉKOZTATÓJA Tájékoztató az országgyûlési képviselõk választásával összefüggõ adatkezelések egyes kérdéseirõl A politikai pártok tevékenységük bemutatására, programjaik ismertetésére, a képviselõjelöltek népszerûsítésére mind gyakrabban alkalmazzák azokat a módszereket, amelyek során a polgárokkal közvetlenül – sokszor személyes adataik felhasználásával – veszik fel a kapcsolatot, vagy folytatnak kommunikációt. A személyes adatok gyûjtésének, felvételének és tárolásának, feldolgozásának és hasznosításának (továbbításának és nyilvánosságra hozatalának) legfontosabb kérdéseit az adatvédelmi törvény és más, adatkezelésre vonatkozó jogszabályok meghatározzák. Az országgyûlési képviselõk 2002. évi választásához kapcsolódva szükségesnek tartom, hogy a személyes adatok jogszerû felhasználásának körülményeirõl, feltételeirõl, az adatokat kezelõ, illetve azokat feldolgoztató politikai pártok, illetve független jelöltek (a továbbiakban együtt: pártok), valamint az érintettek jogairól, kötelességeirõl, illetve lehetõségeirõl tájékoztatást adjak ki. I. A választókkal való kapcsolatba lépéshez, illetve a velük való folyamatos kapcsolattartáshoz (így mindenek elõtt a politikai programot, jelölteket népszerûsítõ propaganda-anyagok, levelek, üzenetek, kérdõívek, stb. választókhoz juttatásához) a pártok többféle módszert alkalmaznak:

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes